# Útmutató a szakdolgozat elkészítéséhez angol nyelv és kultúra tanára (osztatlan) szakon

Tartalom

[Útmutató a szakdolgozat elkészítéséhez angol nyelv és kultúra tanára (osztatlan) szakon 1](#_Toc106890457)

[1. Általános tudnivalók 2](#_Toc106890458)

[1.1 A téma kiválasztása és konzultációk 2](#_Toc106890459)

[1.2 A szakdolgozathoz kapcsolódó tanegységek 3](#_Toc106890460)

[1.3. A szakdolgozat leadása 4](#_Toc106890461)

[1.4 A szakdolgozat bírálata 4](#_Toc106890462)

[2. Tartalmi követelmények 5](#_Toc106890463)

[3. A dolgozat részei 6](#_Toc106890464)

[4. Formai követelmények 7](#_Toc106890465)

[5. Hivatkozások 9](#_Toc106890466)

[6. Mellékletek 11](#_Toc106890467)

## 1. Általános tudnivalók

A szakdolgozat a hallgató egyik szakjának megfelelő, önálló kutatómunkán alapuló írásbeli mű.

A szakdolgozat nyelve az angol. Célja annak bizonyítása, hogy a hallgató tanulmányai folyamán megfelelő elméleti alapokat szerzett ahhoz, hogy a választott területhez kapcsolódó témát a rendelkezésre álló hazai és külföldi szakirodalom alapján egyéni megközelítésben a célnyelven (angol nyelven) dolgozza fel.

A szakdolgozatnak tartalmát tekintve diszciplináris vagy szakmódszertani jellegűnek kell lennie. A diszciplináris szakdolgozat kapcsolódhat: az angol nyelvű országok kultúrájához, irodalmához, történelméhez, angol nyelvészethez és részterületeihez.

A szakdolgozat ajánlott terjedelme minimum 30, maximum 50 oldal, mellékletek nélkül. A terjedelem a főszöveget jelenti, a címlap, a tartalomjegyzék, a mellékletek és az irodalomjegyzék nélkül. Az elvárt karakterszám: kb. 60.000 – 120.000 karakter szóközökkel együtt.

A szakdolgozat

A szakdolgozat témavezetője – a TVSz. 18.2. §-ában foglaltaknak megfelelően – „az Intézmény főállású vagy további közalkalmazotti jogviszonyban foglalkoztatott oktatója, illetve az illetékes oktatási egység vezetőjének engedélyével külső, egyetemi diplomával rendelkező szakember is lehet”.

### 1.1 A téma kiválasztása és konzultációk

A címek (témák, témavezetők) listáját az aktuális félév kezdetekor a szak felelőse bocsátja a hallgatók rendelkezésére, akik választásukat a témavezetővel egyeztetik. A hallgató nemcsak a tanszék által felajánlott címek közül választhat, hanem saját témát is javasolhat.

A szakdolgozat címe a szakdolgozati lap kitöltésével és leadásával válik véglegessé. A szakdolgozati lap formáját a Hallgatói Szolgáltató Központ határozza meg. A szakdolgozati témaválasztó lap leadásának határideje a témaválasztás félévében szeptember 30., ill. február

28. (őszi/tavaszi félévnek megfelelően).

A témaválasztó lapot három példányban kell kitölteni, melyek közül egy példány a hallgatónál marad, egy példányt a témavezetőnek adnak le, egyet pedig a tanulmányi előadónak. (Lásd: melléklet) A mellékletben található lap csak minta, a szakdolgozathoz szükséges mellékletek megtalálhatóak a HSZK honlapján.

A hallgató félévente legalább két alkalommal köteles konzultálni a témavezető oktatóval. A konzultációt a témavezető a konzultációs űrlap aláírásával igazolja. Az előírtnál több konzultációra is sor kerülhet. A konzultációkat igazoló űrlap a HSZK és az intézet honlapjáról tölthető le. A témavezető által aláírt konzultációs lapot a szakdolgozat elejére kell befűzni/köttetni.

### 1.2 A szakdolgozathoz kapcsolódó tanegységek

A szakdolgozat kreditértéke 5 kredit, a tárgy felvételi éve a 10. félév. A tárgy ötfokozatú értékeléssel (gyakorlati jeggyel) zárul, amely a félév során nyújtott munkát (nem a szakdolgozatot) minősíti.

A szakdolgozatot egy féléven keresztül előkészítő tárgy előzi meg: *Szakdolgozat –* *előkészítés*, mely 0 kredites, aláírással záruló tárgy, melyet a 9. félévben kell felvenni.

|  |  |  |
| --- | --- | --- |
| Félév | Tárgy | Minimumkövetelmények |
| 9. félév | PAN7000 Szakdolgozat – előkészítés | A téma kiválasztása, orientáció, a kutatási terület leszűkítése, a dolgozat hipotézisének a megfogalmazása, a kutatási módszer meghatározása, egy lehetséges vázlat átgondolása. Szakirodalmi gyűjtőmunka (könyvtár, könyvtárközi kölcsönzés, internet), a szakirodalmi háttér feldolgozásának megkezdése, adatgyűjtés, adatok kiértékelése, a források pontos rögzítése a visszakereshetőség biztosítása, egy altéma kibontása egy vagy több fejezetben.  |
| 10. félév | PAN7001 Szakdolgozat | A szakirodalom feldolgozása, rendszerezése, rostálása, újabb fejezetek megírása, a megírt fejezet bemutatása a témavezetőnek, a témavezető kritikai megjegyzéseinek a figyelembevétele. A szakdolgozat fejezeteinek logikai sorrendbe történő rendezése: strukturálás, megszerkesztés, a kohézió és a követhetőség biztosítása, a hivatkozások meglétének ellenőrzése, korrektúra, (önellenőrzés, ellenőrző programok alkalmazása), a végleges formába öntés, újabb ellenőrzés, köttetés |

### 1.3. A szakdolgozat leadása

A szakdolgozat leadásának határideje április 30., keresztfélév esetén november 30. A határidőn túli beadásról a TVSz. rendelkezik.

A szakdolgozatot A/4 szabvány méretű papírra kell elkészíteni számítógépes szövegszerkesztővel. Betűnagyság: 12, betűtípus: Times New Roman, 1,5-ös sortávolsággal, bal szélén 2,5 cm, jobb szélén 2 cm, felül és alul 2-2 cm margóval. A folyó szöveg mindvégig sorkizárt legyen, elválasztások és üres sorok beszúrása nélkül. A fő fejezetek új oldalon kezdődjenek.

A szakdolgozatba be kell fűzni/köttetni a szakdolgozati lap hallgatói példányát és a témavezető által aláírt konzultációs űrlapot.

### 1.4 A szakdolgozat bírálata

A szakdolgozat bírálata az 5. sz. melléklet alapján készül el. A bírálatról a hallgatót a szakjának megfelelő témafelelős intézet tájékoztatja.

A szakdolgozatot az adott tanszéken oktató munkatárs bírálja. Az értékelés 100 pontos rendszerben történik (lásd: melléklet).

A bírálat végén a dolgozatot bíráló oktató a dolgozattal kapcsolatban kérdéseket fogalmaz meg, melyeket a szakdolgozat védésén a hallgatónak meg kell válaszolnia. A szakdolgozat védése a záróvizsga keretében zajlik. A szakdolgozatvédés a témafelelős intézet szervezésében a TVSz. és a záróvizsga-szabályzat szerint történik.

A szakdolgozat elégtelenre való minősítését vonja maga után az alábbi körülmények valamelyikének vagy mindegyikének fennállása:

1. A szakdolgozat egyes főbb részei közötti összhang súlyosan sérül: a dolgozat címében jelzett témakört csak minimális terjedelemben fejti ki a jelölt.
2. A szakdolgozat több mint egy bekezdése kb. 3–4 mondat terjedelemben szó szerinti formában vagy azt megközelítő módon idegen műből építkezik a forrás megjelölése nélkül, azaz plágium.
3. A szakdolgozat több oldal terjedelemben, folyamatosan csak egy idegen mű alapján építkezik, még ha a forrást a megfelelő szövegrésznél és az irodalomjegyzékben meg is jelöli a dolgozat írója.
4. A szakdolgozat alapvető tárgyi tévedések sorozatát tartalmazza.
5. A szakdolgozat terjedelme az elvárásoktól jelentősen eltér.
6. A szakdolgozatban a nyelvi, nyelvtani, stilisztikai és/vagy szerkesztési hibák bántónak minősíthetőek, és már a megértést is veszélyeztetik.

**Figyelem!**

A mesterséges intelligencia használatára vonatkozóan az „Állásfoglalás a mesterséges intelligencia alapú rendszerek használatáról a Nyíregyházi Egyetemen” című leirat az irányadó.

## 2. Tartalmi követelmények

A dolgozat címe: a dolgozat tartalmának, mondanivalójának tömör kifejezése; utal a dolgozat központi témakörére/témaköreire. Amennyiben a cím túl általános, akkor szükséges magyarázó vagy a témát leszűkítő alcím megadása is.

A kidolgozás elvei: szakszerűség (a szaknyelv pontos használata), pontosság (a tények, idézetek, adatok hű és pontos közlése, melyek a dolgozat tárgyilagosságát erősítik), szemléletesség, ami nem csupán a stílusra vonatkozik, hanem jelenthet ábrák, illusztrációk, grafikonok, táblázatok, diagramok közlését is.

## 3. A szakdolgozat részei

## A Bevezetést az Absztrakt (Abstract) előzi meg, amely a dolgozat rövid (maximum egy oldalas) összefoglalója, s melynek nyelve szintén az angol. Ebben röviden ismertetjük a dolgozat témáját, a hipotézist, a kutatási módszereket és a következtetéseket. Az absztrakt ismerteti a dolgozatot azok számára, akik a dolgozatot teljes egészében nem olvasták el, például a szakdolgozat védésen résztvevő bizottsági tagok számára. Az Absztrakt oldalát nem látjuk el oldalszámmal.

1. Bevezetés

A dolgozat témakörének a dolgozat címénél részletesebb meghatározása; a témaválasztás indoklása; a vizsgálat tárgyát képező probléma felvetése, a hipotézis megalkotása; a téma- kifejtés logikájának rövid ismertetése; az alkalmazott módszerek bemutatása; a szükséges lehatárolások meghatározása: terjedelmi korlátok, vagy azoknak az okoknak az indoklása, amelyek miatt a címben jelzett témához természetes módon kapcsolódó egyéb területekre a dolgozat nem tér ki. A bevezetés terjedelme rövid (1–2 oldal).

1. Szakirodalmi összefoglaló
* a problémakörrel kapcsolatos irodalom feltérképezése, megismerése, valamint a releváns szakirodalom kiválasztása;
* annak bizonyítása, hogy a szerző a téma tágabb összefüggéseit is ismeri, nyelvezete pontos, szakszerű, az adott képzésen szerzett ismeretei és kialakított készségei hasznosulásáról tanúskodik, a fogalmakat konzekvensen használata
1. Eredmények és azok értékelése
* a választott probléma leírása, értékelése úgy, hogy a szakdolgozatban szereplő megállapítások megalapozottak, tényekkel és érvekkel alátámasztottak;
* itt jelenik meg a szerző személyes állásfoglalása, amely jól elhatárolható a helyzetértékelésben/megoldáskeresésben közreműködő más személyek véleményétől;
* a tapasztalatokat a szerző visszacsatolja a megfogalmazott hipotézisekre / problémafelvetésre.
1. Összefoglalás
* a dolgozat eredményeinek összefoglalása, a dolgozat lezárása;
* az elért eredmények és a nem tárgyalt, de szorosan kapcsolódó témakörök alapján további vizsgálati irányok kijelölése.
1. Irodalomjegyzék
* A dolgozat törzsszövegét záró irodalomjegyzék a szerzők neveit alfabetikus sorrendben közli. (Bővebben ld. a formai követelményekben.)
1. Mellékletek (nem kötelező)

Azoknak az ábráknak, táblázatoknak, dokumentumoknak, multimédiás adathordozóknak a megjelenítése, amelyek a dolgozat megértéséhez szükségesek, és amelyek túlságosan részletezőek ahhoz, hogy a dolgozat törzsébe bekerüljenek.

A mellékleteket mindig el kell látni számmal, címmel, és azokat a tartalomjegyzékben is fel kell tüntetni.

## 4. Formai követelmények

A borító

A lap közepén található a SZAKDOLGOZAT felirat nyomtatott nagybetűvel, jobb alsó részén a hallgató neve, alatta a beadás éve.

A belső címlap és jogi nyilatkozat

A belső címlapnak a következőket kell tartalmaznia: az oktatási intézmény neve, a szakdolgozat címe, a hallgató neve, szakja, a témavezető neve és beosztása, a beadás éve. (Lásd melléklet minta).

Nyilatkozat a szerzői és adatvédelmi jogokról, melynek helye a belső borító után, önálló oldalon van.

*A szakdolgozatnak tehát összesen 3 egységes mellékletet kell tartalmaznia:*

*1. Belső címlap*

*2. Nyilatkozat szerzői és adatvédelmi jogokról*

*3. Konzultációs űrlap*

Tartalomjegyzék az egyes fejezetek oldalszámával (nem számozzuk a lapot)

Absztrakt (Abstract) (nem számozzuk a lapot)

A tartalomjegyzék a belső borítót követő oldalon található. Az oldalszámozás a főrész első oldalával indul és folytatódik a forrásokat felsoroló oldalon is.

Ábrák, táblázatok

A szakdolgozatban felhasznált ábrákat és táblázatokat számozni szükséges. Ha az ábra vagy táblázat nem saját készítésű, a forrásokat meg kell adni a hivatkozás szabályainak megfelelően.

Idézetek

Az idézeteket a szakdolgozatban jól látható módon szükséges elkülöníteni. Ennek egyik módja az idézőjel használata, mely után zárójelben, még a pont előtt, megjelöljük a szerző nevét, a forrás kiadásának évét, majd kettőspont után a lap számát, majd zárjuk a zárójelet.

A szó szerinti idézetek elkülönítésének másik módja, ha a főszövegtől Times New Roman betűtípussal, 10-es betűmérettel, másfeles sortávolsággal, sorkizártan, idézőjel nélkül idézzük a szöveget. Ebben az esetben a lap jobb és bal oldali margójától nagyobb távolságra behúzva, tömbszedésben kell közölni. Az idézet után ebben az esetben is szükséges a forrás pontos megadása.

Irodalomjegyzék

A bibliográfia (References vagy Works Cited a választott szabványtól függően) tartalmazza a szakdolgozatban idézett összes szakirodalmi hivatkozást. A szakdolgozatban rövidített formában szereplő irodalmat feloldva, teljes alakban kell megadni.

A feldolgozott irodalmat a szerzők nevének betűrendjében kell felsorolni. A külföldi szerzők nevét a fordított sorrendben kell megadni úgy, hogy a vezetéknévtől vesszővel elválasztjuk a keresztnevet. Ha egy szerzőtől több műcímet is idézünk, akkor a megjelenés sorrendjében kell az adatokat feltüntetni.

Minden egyéb, itt felsorolásra nem kerülő pontban a témavezető oktató tud segítséget nyújtani.

## 5. Hivatkozások

A hivatkozás módja a tudományágnak megfelelően, a témavezetővel egyeztetve történik. A dolgozatban a felhasznált forrásokat a hivatkozás általános szabályai szerint kell megadni. Bármelyik hivatkozási módot használja is a szerző, fontos, hogy a választott szabvány szerint a hivatkozás egységes és következetes legyen.

Használható hivatkozási szabványok: Harvard, MLA, APA.

Ajánlott a szövegközi hivatkozás a hivatkozott szövegrész után. Nyelvészeti dolgozat esetében például:

* egy szerző esetén: (Kovács 1995: 140).
* két szerző esetén: (Bridson & Forman 1992: 145-155).
* kettőnél több szerző, illetve szerkesztő esetén: (Pécsi et al. 1958).
* több, egymást követő hivatkozást kronológiai sorrendben adjunk meg: (Pécsi et al. 1958, Bridson & Forman 1992).

Amennyiben szó szerint átvett idézetről, vagy valamilyen felsorolás, ábra, táblázat átvételéről van szó, a forrás oldalszámát is meg kell adni. A szövegközi hivatkozás esetében a lábjegyzeteket kiegészítő információk közlésére kell használni. Tartalmi és nem szó szerinti idézés esetén ugyanúgy kell eljárni, mint a szó szerinti hivatkozás esetében.

Szóbeli közlésre való hivatkozás esetén elég a név és az évszám feltüntetése.

Kereszthivatkozás esetén a hivatkozást más cikkből vagy könyvből vesszük. Fel kell tüntetni, hogy közvetett hivatkozásról van szó. Célszerű a lap alján a lábjegyzetben megemlíteni, hogy az eredeti műből származó idézeteket nem mi vettük át, s meg kell adni annak a szerzőnek a nevét, akinek a művében rábukkantunk az adott idézetre, pl. cited by Inzelt 1992.

Példák

(Hyland 2009: 44). A hivatkozás feloldása a dolgozat végén:

Hyland, Ken 2009. *Teaching and Researching Writing.* London: Pearson.

Haugen, Einar 1972. *The Ecology of Language. Essays.* Stanford, California: Stanford University Press.

A hivatkozás feloldása tanulmánykötetből vett írás esetén:

Benkő Loránd 1988. Irodalmi nyelv – köznyelv. In: Kiss Jenő–Szűts László (szerk.): *A magyar nyelv rétegződése.* Akadémiai Kiadó. Budapest. 15–33.

A hivatkozás feloldása abban az esetben, ha az írás folyóiratban jelent meg:

Horváth Péter Iván 2002. Mitől hiteles a fordítás. *Fordítástudomány.* IV. évf. 2. szám 37-45.

Ha a folyóirat nem évfolyamonként, hanem lapszámonként kezdi újra az oldalszámozást, akkor a következő módon kell feloldani a szövegközi hivatkozást:

Kulcsár Szabó Ernő 1987. Csokonai Lili: Tizenhét hattyúk. *Kortárs* 12: 159–64.

Az internetes források esetében tüntesse fel a hallgató az eredeti forrást. A szerzőt, a címet, az internetes címet (URL), valamint a letöltés dátumát is meg kell jelölni.

## 6. Mellékletek

1. Témaválasztó lap

2. Belső címlap

3. Nyilatkozat szerzői és adatvédelmi jogokról

4. Konzultációs űrlap

5. Bírálati lap

|  |  |  |
| --- | --- | --- |
|  | **NYÍREGYHÁZI EGYETEM****Intézményi azonosító: FI 74250** | 4401 Nyíregyháza Sóstói út 31/BTel: 42/599-400 Fax: 42/402-485 |

**TÉMAVÁLASZTÓ LAP**

**SZAKDOLGOZATHOZ**

osztatlan tanárképzési szakokhoz

**Név :**

**NEPTUN-kód :**

**Szakpár megnevezése :**

**Szakdolgozat címe:**

A témavezető:

 neve aláírása

A szakfelelős:

 neve aláírása

Intézet:

Nyíregyháza, 20 év hónap nap

 a hallgató aláírása

Kitöltendő 3 példányban: 1 példányt a szakfelelősnek,

 1 példányt a tanulmányi előadónak kell leadni

 1 példány a hallgatónál marad

**NYÍREGYHÁZI EGYETEM**

**Szakdolgozat címe**

Hallgató neve

Hallgató szakjának megnevezése

Témavezető: Neve, beosztása

**NYILATKOZAT**

Alulírott

**Név:** ……………………………………………………………………………………………..

**Szak:** ……………………………………………………………………………………………

**Neptun-kód:** …………………………………………………………………………………

jelen nyilatkozat aláírásával kijelentem, hogy a

…………………………………………………………………………………………………...

…………………………………………………………………………………………………...

…………………………………………………………………………………………………...

című szakdolgozat önálló munkám eredménye, saját szellemi termékem, abban a hivatkozások és idézések standard szabályait következetesen alkalmaztam, mások által írt részeket a megfelelő idézés nélkül nem használtam fel. A dolgozat készítése során betartottam a szerzői jogról szóló 1999. évi LXXVI. törvény szabályait, valamint a Nyíregyházi Egyetem által előírt, a szakdolgozat készítésére vonatkozó szabályokat.

Kijelentem továbbá, hogy sem a dolgozatot, sem annak bármely részét korábban nem nyújtottam be szakdolgozatként vagy szakdolgozatként.

|  |  |
| --- | --- |
| Nyíregyháza, |  |
| dátum | hallgató aláírása |

**SZAKDOLGOZAT KONZULTÁCIÓS LAP\***

 A szakdolgozat készítőjének neve: ………………………………………………….

Neptun kódja:…………………………

Elérhetősége: e-mail címe: …………………………………………………

Telefon: ………………………………………….

A szakdolgozat címe: ……………………………………………………………………………………………………………………………………………………………………………………………………

Témavezető tanár neve/beosztása: …………………………………………………

intézete:…………………………………………………………………………………………

|  |  |  |
| --- | --- | --- |
| A konzultáció időpontja | A konzultáció témája | Konzulens aláírása |
| 20\_\_. |  |  |
| 20\_\_. |  |  |
| 20\_\_. |  |  |
| 20\_\_. |  |  |
| 20\_\_. |  |  |
| 20\_\_. |  |  |

Igazolom, hogy a fent nevezett hallgató rendszeres konzultáción vett részt.

A szakdolgozat benyújtásra alkalmas.

………………………. , 20\_ …….év ……………hó ……nap. …………………………

konzulens aláírása

\*Leadás: A szakdolgozat konzultációs lap kitöltött példányát a szakdolgozatba kell beleköttetni!

**20….**

NYELV- ÉS IRODALOMTUDOMÁNYI INTÉZET

ANGOL NYELV ÉS KULTÚRA INTÉZETI TANSZÉK

SZAKDOLGOZAT ÉRTÉKELÉSE

A hallgató neve:

Szak:

A szakdolgozat címe:

A szakdolgozat témavezetője:

A szakdolgozat bírálója:

A SZAKDOLGOZAT SZÖVEGES ÉRTÉKELÉSE

A SZAKDOLGOZAT ÉRTÉKELÉSE

|  |  |  |
| --- | --- | --- |
|  | Ajánlott pontszám | Adott pontszám |
| **1. A választott téma fontossága, indokoltsága** | **10** |  |
| **2. A szakirodalmi háttér ismerete és felhasználása** | **20** |  |
| **3. A szakdolgozat tartalma és a téma kritikai megközelítése, a kifejtés logikussága, az érvelés minősége**  | **20** |  |
| **4. A szakdolgozat szerkezete és a témakörök kifejtésének arányossága** | **15** |  |
| **5. Idegen nyelvi megformáltság, stílus**  | **25** |  |
| **6. Formai kivitelezés, külalak** | **10** |  |
| **Összesen**  | **100** |  |

**A megszerezhető 100 pontból a hallgató [] pontot ért el.**

0-50 pont: elégtelen (1)

51-62 pont: elégséges (2)

63-75 pont: közepes (3)

76-89 pont: jó (4)

90-100 pont: jeles (5)

**Javasolt érdemjegy:**

**A szakdolgozat védésén megválaszolandó kérdések:**

|  |  |
| --- | --- |
| bíráló | témavezető |

Nyíregyháza, 20…